विचित्र राजनीतिक छवि से लेकर ‘आतंकवादियों के लिए विशेष प्रेम तक’, जस्टिन ट्रूडो 21 वीं सदी के हर आधुनिक उदारवादी विशेषता से मेल खाते हैं। दुनिया के नेताओं में वे एक सामाजिक न्याय योद्धा जैसा दिखाई देते हैं लेकिन जब राष्ट्र को चलाने और अंतर्राष्ट्रीय संबंधों को बना कर रखने की बात आती है तो वे फिसड्डी ही दिखते हैं। हालाकि अमेरिका और ब्रिटेन की पूर्व यात्रा जस्टिन ट्रूडो के अच्छी रही थी क्योंकि उनके उदारवाद और सामाजिक न्याय के ब्रांड ने इन दोनों देशों के कई लोगों पर अपनी धाक जमाइ थी। अपने विदेश दौरे के दौरान और बाद में भी उन्हें अमेरिकी और ब्रिटिश प्रेस द्वारा काफी सकारात्मक रिपोर्ट मिली थी। भारत में उनकी यात्रा इसके बिलकुल विपरीत थी और देश के दुश्मन खालिस्तानियों का समर्थन करने के लिए उन्हें आलोचना झेलनी पड़ी।